# Személyi számítógép VAIO Fit 13A/14A/15ASVF13N1/SVF14N1/SVF15N1

## Biztonsági tudnivalók

Részletes biztonsági információkat a biztonsági útmutatóban talál.

### Számítógép

- Ha valamilyen tárgyat ejt vagy folyadékot önt VAIO számítógépére, kapcsolja ki a számítógépet, húzza ki a tápkábelt, és ha kivehető az akkumulátor, vegye ki. Mielőtt újra működteti, célszerű szakemberrel ellenőriztetnie a számítógépet.

- Csak a megadott perifériás berendezés és interfész kábeleket használja.

- A kis méretű alkatrészeket, például a memóriakártyákat és kártyaadaptereket tartsa távol a gyermekektől. A gyermekek könnyen lenyelhetik az apró tárgyakat.

- A VAIO számítógép felszíne és alsó része, továbbá a tápegység és az akkumulátor felmelegedhet az akkumulátor töltése vagy a processzor terhelése során. Ez a normális működés következménye, nem jelez meghibásodást. A keletkezett hő mennyisége a külső eszközöktől és a használt alkalmazástól függően változik.

- Ha a VAIO számítógép vagy a tápegység túlzottan felforrósodna, kapcsolja ki a számítógépet, válassza le a tápegységet, ha kivehető az akkumulátor, vegye ki, és forduljon egy hivatalos Sony szervizhez vagy ügyfélszolgálathoz.

### Áramforrás

- Ne helyezzen nehéz tárgyakat a tápkábelre, ez ugyanis tüzet okozhat.

- Amikor kihúzza az aljzatból a tápkábelt, mindig a csatlakozót fogja meg. Soha ne húzza magát a kábelt.

- Ne használjon bevágott vagy sérült csatlakozó kábeleket.

- Ha hosszabb ideig nem használja a VAIO számítógépet, húzza ki a tápkábelt a hálózati csatlakozóaljzatból.

### Fejhallgatók

- Ne használjon fejhallgatót autóvezetés, kerékpározás vagy bármilyen gépjármű kezelése közben. A fejhallgató használata veszélyes közlekedési helyzetet okozhat, és egyes területeken szabályokba is ütközhet. A hangos zenehallgatás gyalogos közlekedés esetén is veszélyes lehet, különösen a gyalogátkelőhelyeken.

- Ne használja nagy hangerővel a fejhallgatót. A szakértők nem javasolják a folyamatos, hangos és hosszú ideig tartó zenehallgatást. Ha csengő hangot hall a fülében, csökkentse a hangerőt, vagy szakítsa meg a zenehallgatást.

Ugrás a lap tetejére