# Személyi számítógép VAIO Fit 13A/14A/15ASVF13N1/SVF14N1/SVF15N1

## Az LCD-képernyővel kapcsolatos megjegyzések

Az LCD-képernyő megfelelő használata érdekében olvassa el az alábbi tudnivalókat.

- Az LCD-képernyő gyártása precíziós technológia alkalmazásával történik. Ennek ellenére előfordulhat, hogy apró, szüntelenül fekete pontok és/vagy szüntelenül (piros, kék vagy zöld színnel) világító pontok figyelhetők meg az LCD-képernyőn. Ez a gyártási eljárás normál eredménye, és nem jelez meghibásodást.

- Ne karcolja meg az LCD-képernyő felületét, és ne tegye ki fizikai nyomásnak. Ez ugyanis károsodást okozhat.

- Ne nyomja lefelé az LCD-képernyő fedelét annak összecsukott állapotában, mert ezzel sérülést okozhat az LCD-képernyő felületén vagy beszennyezheti azt.

- Az LCD-képernyő használat közben felmelegedhet. Ez a normális működés következménye, nem jelez meghibásodást.

- A VAIO számítógép LCD-képernyőjének/érintőképernyőjének mechanikai kialakítása miatt a képernyő felülete felmelegedhet, ha a számítógépet hosszabb időn át használja. Ez a normális működés következménye, nem jelez meghibásodást. (Érintőképernyővel rendelkező típusok)

- Az LCD-képernyő/érintőképernyő megerősített üvegből készült a nagy tartósság biztosítása érdekében, mindazonáltal vigyázzon a képernyőre, mert nem 100%-osan törhetetlen. Ha a képernyő kis darabokra törne, vigyázzon, nehogy megvágja magát az üvegszilánkokkal. (Érintőképernyővel rendelkező típusok)

- Ne hagyja az LCD-képernyőt közvetlen napfény felé fordítva. Ez károsíthatja az LCD-képernyőt. Ha VAIO számítógépét ablak közelében használja, óvja a közvetlen napsugárzástól.

- Ne fejtsen ki nyomást az LCD-képernyőre vagy annak éleire. Az LCD-képernyő érzékeny lehet a nyomásra és egyéb fizikai behatásokra, ezért erőhatás következtében megsérülhet, illetve elromolhat.

- Ha alacsony hőmérsékleten használja a VAIO számítógépet, maradványkép (szellemkép) jelenhet meg az LCD-képernyőn. Ez nem jelent hibát. Normál hőmérsékletű környezetbe kerülve a számítógép képernyője ismét a megszokott módon működik majd.

- Maradványkép jelenhet meg az LCD-képernyőn, ha hosszú ideig ugyanaz a kép szerepel a képernyőn. Ez a maradványkép kis idő elteltével eltűnik. Képernyőkímélő használatával megakadályozhatja a maradványképek megjelenését.

Ugrás a lap tetejére