# Személyi számítógép VAIO Fit 13A/14A/15ASVF13N1/SVF14N1/SVF15N1

## Megjelenítési mód választása

Lehetősége van megszabni, hogy a kijelzett tartalom a számítógép képernyőjén vagy a VAIO számítógéphez csatlakoztatott külső megjelenítőn jelenjen meg.

1. Kapcsolja be a külső megjelenítő eszközt.
2. Nyomja meg az Fn+F7 billentyűkombinációt többször a kívánt megjelenítési kimenet kiválasztásához, majd nyomja meg az Enter billentyűt.

#### Megjegyzés

- Ha lehúzza a külső képernyő csatlakoztatására használt kábelt (nem tartozék), és csak a külső képernyőt használta megjelenítésre, nehéz működtetni VAIO számítógépét, mivel a képernyő sötét marad.

  A megjelenítési kimenet visszaállításához nyomja meg az Fn+F7 gombokat kétszer, majd az Enter gombot.

- A megjelenítők közötti váltás lehetősége megszűnhet videolejátszás közben, illetve váltáskor a VAIO számítógép futása instabillá válhat. A megjelenítők közötti váltás előtt lépjen ki a videolejátszó alkalmazásból.

- A külső megjelenítő eszköz, illetve projektor típusától függően előfordulhat, hogy nem érhető el a megjelenítők közötti váltás.

Ugrás a lap tetejére

### Kapcsolódó témák

- A többmonitoros funkció használata
- HDMI-bemenettel rendelkező tévékészülék csatlakoztatása

Ugrás a lap tetejére