# Személyi számítógép VAIO Fit 13A/14A/15ASVF13N1/SVF14N1/SVF15N1

## Kommunikáció másik BLUETOOTH(R)-eszközzel, például egérrel

Lehetősége van BLUETOOTH-eszközöket csatlakoztatni VAIO számítógépéhez.

A BLUETOOTH kommunikációról bővebben lásd a A BLUETOOTH(R) funkcióról fejezetet.

1. Nyissa meg a gombsávot és válassza ki aBeállítások gombot. (Lásd a A gombsáv megnyitása gombsáv megnyitása.)
2. Válassza a Gépház lehetőséget a jobb alsó sarokban.
3. Válassza a Vezeték nélküli lehetőséget a Gépház képernyő bal oldali paneljén.
4. Módosítsa a Repülési üzemmód beállítást Kikapcsolva értékre és a Bluetooth beállításokat Be értékre.
5. Válassza a Eszközök lehetőséget a Gépház képernyő bal oldali paneljén.
6. Ha BLUETOOTH-egeret csatlakoztat, kapcsolja be, és a gomb megnyomásával csatlakoztassa az egeret.

   A BLUETOOTH-eszközhöz mellékelt útmutatóban olvassa el az eszköz csatlakoztathatóságához szükséges lépések leírását.

7. Válassza a Eszköz telepítése lehetőséget.

   VAIO számítógépe eszközkeresést hajt végre, majd eszközlistát jelenít meg.

   Az eszköz regisztrálásához kövesse a képernyőn megjelenő utasításokat.

#### Megjegyzés

- A BLUETOOTH-eszköztől függően időbe telhet, amíg a VAIO számítógép megtalálja az eszközt.

  Ha az eszköz nem szerepel a listában, ismételje meg az eszköz csatlakoztatásra kész állapotba hozásának lépéseit (például nyomja meg a csatlakoztatás gombját).

- A BLUETOOTH-eszköztől függően változhat a kapcsolat létrehozásának a menete. A szükséges eljárás leírását olvassa el az eszközhöz mellékelt útmutatóban.

#### Tipp

- Ha VAIO számítógépe képes a nagy sebességű BLUETOOTH kapcsolatra, és nagy sebességű kommunikációra tervezi használni, módosítsa a Wi-Fi beállítást is a Vezeték nélküli eszközök részben Be beállításra a 4. lépésben.

- Ha egy BLUETOOTH-eszköz hitelesítést igényel a kapcsolat létrehozásához, hozzáférési kulcsot kérő ablak jelenik meg a képernyőn. A BLUETOOTH-eszköz és a VAIO számítógép közötti hozzáférési kulcs megosztásához kövesse a képernyőn megjelenő utasításokat. Ha nem kíván létrehozni kapcsolatot, válassza az ablak Mégse gombját.

  - A hozzáférési kód olyan titkos kód, amelyet a felhasználó ad meg két BLUETOOTH-eszköz közötti kommunikáció engedélyezésének hitelesítési folyamata során. Az egymással végzett kommunikáció engedélyezéséhez ugyanazt az alfanumerikus (kis- és nagybetűt megkülönböztető) kódot kell megadni a két eszközön. A hozzáférési kódot minden egyes hitelesítéskor módosítani lehet. Ennek egyetlen feltétele van: a két eszközön egyforma hozzáférési kódot kell megadni a hitelesítési folyamat során. A BLUETOOTH-eszközök hozzáférési kódjára vonatkozó részletes leírásért olvassa el az eszközhöz mellékelt útmutatót. Ha adott időtartamon belül nincs megadva BLUETOOTH-hozzáférési kód, a kapcsolódási folyamat biztonsági okokból megszakad. Ilyen esetben próbálkozzon újra.

- A műveletek részleteinek megtekintéséhez nyissa meg a Windows súgó és támogatás (A Windows súgó és támogatás megnyitása) lehetőséget, majd írja be a „BLUETOOTH” kifejezést a keresőmezőbe.

Ugrás a lap tetejére

### Kapcsolódó témák

- A BLUETOOTH(R) funkcióról
- A BLUETOOTH(R) kommunikáció leállítása
- A BLUETOOTH(R) funkció használatával kapcsolatos megjegyzések
- A BLUETOOTH(R) biztonságról

Ugrás a lap tetejére